CELEX: 22006A0224(02)
Language: mt
Date: 2006-04-24 00:00:00
Title: Ftehim fil-forma ta’ skambju ta’ ittri bejn il-komunità Ewropea u r-Repubblika taċ-Ċilì dwar emendi lill-Ftehim dwar il-Kummerċ f’Xorb Spirituż u Xorb Aromatizzat anness mal-ftehim li jistabbilixxi assoċjazzjoni bejn il-komunità Ewropea u l-istati membri tagħha, minn naħa waħda, u r-Repubblika taċ-Ċilì, min-naħa l-oħra

Avviż Legali Importanti

|

22006A0224(02)

Ftehim fil-forma ta’ skambju ta’ ittri bejn il-komunità Ewropea u r-Repubblika taċ-Ċilì dwar emendi lill-Ftehim dwar il-Kummerċ f’Xorb Spirituż u Xorb Aromatizzat anness mal-ftehim li jistabbilixxi assoċjazzjoni bejn il-komunità Ewropea u l-istati membri tagħha, minn naħa waħda, u r-Repubblika taċ-Ċilì, min-naħa l-oħra  

Official Journal L 054 , 24/02/2006 P. 0029 - 0031 Official Journal L 270 , 29/09/2006 P. 0253 - 0255

		Ftehimfil-forma ta' skambju ta' ittri bejn il-komunità Ewropea u r-Repubblika taċ-Ċilì dwar emendi lill-Ftehim dwar il-Kummerċ f’Xorb Spirituż u Xorb Aromatizzat anness mal-ftehim li jistabbilixxi assoċjazzjoni bejn il-komunità Ewropea u l-istati membri tagħha, minn naħa waħda, u r-Repubblika taċ-Ċilì, min-naħa l-oħraA. Ittra mill-KomunitàBrussel,Sinjur,Għandi l-unur nirriferi għal-laqgħat tal-Kumitat Konġunt stabbilit skond l-Artikolu 17 ta' l-Anness VI mal-Ftehim ta' Assoċjazzjoni (il-Ftehim dwar il-Kummerċ f’Xorb Spirituż u Xorb Aromatizzat). Il-Kumitat Konġunt irrakkomanda li jsiru xi emendi lill-Ftehim dwar il-Kummerċ f’Xorb Spirituż u Xorb Aromatizzat (minn hawn 'il quddiem imsejjaħ l-"Anness VI"), sabiex jittieħed kont ta' l-iżviluppi leġiżlattivi minn meta dan kien ġie adottat.Waqt il-laqgħa reċenti tal-Kumitat Konġunt li saret f'Madrid fit- 13- 14 ta' Ġunju 2005 kien hemm qbil dwar il-bżonn li jiġu emendati mhux biss l-appendiċi iżda wkoll it-test tal-Ftehim sabiex dan ikun aġġornat. Għandi għalhekk l-unur li nipproponi li l-Anness VI jiġi emendat kif indikat fl-Appendiċi mehmuż hawnhekk, b'effett mid-data ta' l-iffirmar.Inkun obbligat jekk tikkonferma li l-Gvern tiegħek jaqbel mal-kontenut ta' din l-ittra.Nassigurak, Sinjur, mill-ikbar stima li għandi lejk.F'isem il-Komunità EwropeaAppendiċiL-Anness VI huwa b'dan emendat kif ġej:1) Fl-Artikolu 5, il-paragrafu 2 jinbidel b'dan li ġej:"2. L-ismijiet msemmija fl-Artikolu 6 għandhom ikunu riżervati esklussivament għall-prodotti li joriġinaw mill-Parti li għaliha japplikaw.";2) L-Artikolu 7 huwa emendat kif ġej:(a) il-paragrafu 2 jinbidel b'dan li ġej:"2. Fuq il-bażi tar-reġistru tat-trademarks Ċilen kif stabbilit fl- 10 ta' Ġunju 2002, it-trademarks elenkati fl-Appendiċi II A għandhom jiġu kanċellati fi żmien 12-il sena għall-użu fis-suq intern u fi żmien ħames snin għall-esportazzjoni mid-data tad-dħul fis-seħħ ta' dan il-Ftehim.";(b) wara l-paragrafu 2, jiġi inserit il-paragrafu li ġej:"2a. Fuq il-bażi tar-reġistru tat-trademarks Ċilen kif stabbilit fl- 10 ta' Ġunju 2002, it-trademarks elenkati fl-Appendiċi II B huma permessi taħt il-kundizzjonjiet stabbiliti f'dan l-Appendiċi, esklussivament għall-użu fis-suq intern, u għandhom jiġu kanċellati fi żmien 12-il sena mid-data tad-dħul fis-seħħ ta' dan il-Ftehim.";3) L-Artikolu 8 huwa emendat kif ġej:(a) il-paragrafu 1 jinbidel b'dan li ġej:"1. Il-Partijiet, fuq il-bażi tar-reġistru tat-trademark Ċilen kif stabbilit fl- 10 ta' Ġunju 2002, ma jafu bl-ebda trademark barra dawk elenkati fl-Artikolu 7(2) u (2a) li hija identika jew simili għal, jew li fiha, l-isem protett imsemmi fl-Artikolu 6.";(b) il-paragrafu 2 jinbidel b'dan li ġej:"2. Konformement mal-paragrafu 1, il-Partijiet ma għandhomx jiċħdu d-dritt ta' l-użu ta' trademark li tinsab fir-reġistru tat-trademarks Ċilen fl- 10 ta' Ġunju 2002, ħlief dawk imsemmija fl-Artikoli 7(2) u (2a), fuq il-bażi li tali trademark tkun identika jew simili għal, jew li fiha, isem protett elenkat fl-Appendiċi I.";4) L-Artikolu 17(3) jinbidel b'dan li ġej:"3. B'mod partikolari, l-Kumitat Konġunt jista' jagħmel rakkomandazzjonijiet sabiex jintlaħqu l-għanijiet ta' dan il-Ftehim. Dan għandu jsir skond ir-Regoli ta' Proċedura għall-Kumitati Speċjali.".B. Ittra mir-Repubblika taċ-ĊilìSantiago de Chile/Brussel,Sinjura,Għandi l-unur ngħarrfek li rċevejt l-ittra tiegħek bid-data ta' llum li tinqara kif ġej:"Għandi l-unur nirriferi għal-laqgħat tal-Kumitat Konġunt stabbilit skond l-Artikolu 17 ta' l-Anness VI mal-Ftehim ta' Assoċjazzjoni (il-Ftehim dwar il-Kummerċ f’Xorb Spirituż u Xorb Aromatizzat). Il-Kumitat Konġunt irrakkomanda li jsiru xi emendi lill-Ftehim dwar il-Kummerċ f’Xorb Spirituż u Xorb Aromatizzat (minn hawn 'il quddiem imsejjaħ l-"Anness VI"), sabiex jittieħed kont ta' l-iżviluppi leġiżlattivi minn meta dan kien ġie adottat.Waqt il-laqgħa reċenti tal-Kumitat Konġunt li saret f'Madrid fit- 13- 14 ta' Ġunju 2005 kien hemm qbil dwar il-bżonn li jiġu emendati mhux biss l-appendiċi iżda wkoll it-test tal-Ftehim sabiex dan ikun aġġornat. Għandi għalhekk l-unur li nipproponi li l-Anness VI jiġi emendat kif indikat fl-Appendiċi mehmuż hawnhekk, b'effett mid-data ta' l-iffirmar.Inkun obbligat jekk tikkonferma li l-Gvern tiegħek jaqbel mal-kontenut ta' din l-ittra.".Għandi l-unur ngħarrfek li r-Repubblika taċ-Ċilì taqbel mal-kontenut ta' din l-ittra.Nassigurak, Sinjura, mill-ikbar stima li għandi lejk.F'isem ir-Repubblika taċ-Ċilì--------------------------------------------------